|  |  |  |
| --- | --- | --- |
| **Bibliai történetek** | **Kapcsolódó témák** | **Az erkölcstan tantárgy témái** |
| * A világ teremtése (1Móz 1 – 2,4) * Az ember teremtése (1Móz 2,4-25) * Az Édenkert (1Móz 2,8-17; 3,1-13) * Noé és az özönvíz (1Móz 6,9-8,22) * Angyali üdvözlet (Lk 1,26-39) * Angyalok hirdetik Jézus születését (Lk 2,8-20) * Jézus tanít Isten gondviseléséről (Mt 6,25-34) * Jézus csodát tesz: a tenger lecsendesítése (Mt 8,23-27) * Jézus megáldja a gyermekeket (Mk 10,13-16) * Jézus csodát tesz: a kánai menyegző (Jn 2,1-12) * Jézus csodát tesz: az 5000 megvendégelése (Jn 6,1-15) * Az elveszett bárány (Lk 15,1-7) * Angyalok hirdetik Jézus feltámadását (Lk 24,1-12) * Az első gyülekezet (ApCsel 2,1-41) | * A tanuló saját világa * Születésnap * Közvetlen közösségek: otthon, család, iskola, barátok * Környezetvédelem * Mindennapi érzelmek (pl. bizalom, öröm, félelem, stb.) * A református egyházközség és a református szokásrendszer alapelemei * Keresztség * A Biblia világa * Ünnep és ünneplés, hagyományok és szokások | **Az én világom** Az énkép, az önkifejezés és az önbizalom fejlesztése. Ki vagyok én? Ilyen vagyok? Nehéz helyzetek  **Emberek körülöttem** Akiket ismerek Mások másmilyenek Kapcsolatba lépek másokkal Gondolatok és érzelmek kifejezése  **Közvetlen közösségeim** Társaim, barátaim, családom A gyerekek élete  **A környező világ** Kicsik és nagyok A képzelet határai Növények és állatok a környezetünkben A természet védelme |

**Minimum követelmény:**

* A következő történetek korosztályi szintű ismerete:
  + Noé és özönvíz,
  + Az elveszett bárány,
  + Az angyalok hirdetik Jézus születését.
* Részvétel a közös feladatokban, játékokban, beszélgetésekben.
* Kötött szövegű étkezés előtti és utáni imádságok memoriter szintű ismerete.
* A református köszönés ismerete.
* Külső jegyek alapján a református templom sajátosságainak fölismerése.
* A keresztelés sákramentumának megismerése.
* Jn 3,16 memoriter szintű ismerete.
* Tudja azt, hogy a teremtett világ az Isten ajándéka.
* Tudja azt, hogy mit ünneplünk karácsonykor.
* Saját szavaival, korosztályi szinten tudja megfogalmazni, hogy mit jelent az, hogy meg van keresztelve, és azt, hogy Isten szereti őt.
* Az év anyagához tartozó, a segédletekben megtalálható egyházi ének módszertani ajánlásból 5 református énekeskönyvi (RÉ) és 5 ifjúsági ének ismerete.